Diari Oficial de la Generalitat Valenciana


Sumari del DOGV 986, del 18-01-1989 (1989/812957)

ORDRE de 10 de gener de 1989, de la Conselleria d'Obres Publiques, Urbanisme i Transports, per la qual s'actualitzen les tarifes dels serveis de transport públic de viatgers en automòbil de turisme de l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/10/(1)/dof/vci/html**

### Dades del document

Número de DOGV
:   986

Data del DOGV
:   18-01-1989

Secció del DOGV
:   DISPOSICIONS GENERALS

Número del document
:   1989/812957


Data del document
:   10-01-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 10 de gener de 1989, de la Conselleria de Obres Públiques, Urbanisme i Transports, per la qual s'actualitzen les tarifes del serveis de transport públic de viatgers amb automòbils de turisme de l'Area de Prestació Conjunta de València.  
L?Ordre d'aquesta Conselleria de 29 d'abril de 1986 va establir el règim tarifari, i les seues condicions d'aplicació, dels serveis de transport públic de viatgers en automòbils de turisme de l?Area de Prestació Conjunta de València.  
Les tarifes establertes en dita Ordre es van actualitzar per als anys 1987 i 1988 en virtut de les Ordres d'aquesta Conselleria de 26 de gener de 1987 i 21 de desembre de 1987.  
Tenint en compte que, des de l'entrada en vigor de l?última Ordre d'actualització esmentada, s'han produït modificacions en els components dels costs d'aquests serveis, i atés que la política tarifària de realitzar revisions anuals permet una adequació progressiva de les tarifes als costos i ingressos reals de dits serveis, i tot açà sense que es produesquen distorsions entre l'oferta i la demanda d'aquestos, s'ha avaluat la conveniència d'autoritzar per a l'any, 1989 una nova actualització d'aquestes tarifes.  
Per altra part i a la vista de l?experiència adquirida en el control de les condicions d'aplicació de les tarifes es considera convenient introduir determinades modificacions en aquestes, com són l'aplicació de la tarifa nocturna corresponent a partir de les 22 hores, cosa que permetrà garantir una major oferta del servei a partir de l?esmentada hora, i l'aplicació de les tarifes de l'Area en tots els trajectes compresos dintre d'aquesta, independentment que la destinació o origen es trobe fora del seu àmbit, i es facilitarà d'aquesta manera el control tarifari per part de la Inspecció de Transports i forces de vigilància.  
Amb tot açò, i a la vista de les propostes que realitza el mateix sector, i previ informe favorable de la Comissió de Preus de la Generalitat Valenciana adoptat en sessió el 9 de gener de 1989, i fent ús de les atribucions que em confereix el Decret 18/1985, de 23 de febrer del Consell de la Generalitat Valenciana i art. 35.e) de la Llei de Govern Valencià.  
ORDENE:  
Article 1  
Els serveis de transport públic de viatgers en automòbil de turisme de l'Area de Prestació Conjunta de València es regiran en els serveis que es realitzen o transcórreguen en el seu àmbit territorial, independentment del seu origen o destinació, per les següents tarifes, IVA inclós:  
Baixada de Bandera 75 PTA  
Tarifa 1  
Preu per km recorregut 46 PTA  
Preu per hora d'espera 1.060 PTA  
Tarifa 2  
Preu per km recorregut 65 PTA  
Preu per hora d'espera 1.185 PTA  
Tarifa 3  
Preu per km recorregut 74 PTA  
Preu per hora d'espera 1.450 PTA  
Suplement serveis amb origen en aeroport de Manises l75 PTA  
Article 2  
En els dies festius i hores nocturnes entre les 22 hores i les 6 hores de l'endemà, s'aplicarà la tarifa 2 en la zona A i la tarifa 3 en la zona B.  
Article 3  
Les tarifes assenyalades en l'art. 1 s'aplicaran segons les condicions establertes en l'Ordre de 29 d'abril de 1986 de la Conselleria d'Obres Públiques, Urbanisme i Transports, a excepció de les que han estat modificades per aquesta Ordre.  
Article 4  
En tots els vehicles de l'Area de Prestació Conjunta de València hi haurà a disposició de l?usuari un exemplar de les tarifes en vigor i de les seues condicions d'aplicació.  
DISPOSICIO TRANSITORIA  
Fins que s'introduesquen les noves tarifes en el taxímetre se seguiran aplicant les tarifes establertes en l'Ordre de 21 de desembre de 1987. i no es podrà cobrar cap complement addicional a l?import que marque el taxímetre, tret, si fa el cas, del suplement dels serveis en origen a l'aeroport i l?excés d'equipatge.  
DISPOSICIONS FINALS  
Primera  
Queda derogada l'Ordre de 21 de desembre de 1987 i les disposicions d'igual o d'interior rang que s'oposen al que disposa aquesta Ordre.  
Segon  
Es faculta a la Direcció General de Transports per al desenvolupament, interpretació i aplicació d'aquesta Ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 10 de gener de 1989.  
El Conseller d?Obres Públiques Urbanisme i Transports,  
RAFAEL BLASCO I CASTANY


Còpia Permalink ELI